Document ID: 31994R0316

NEUVOSTON ASETUS (EY) N:o 316/94,
annettu 7 päivänä helmikuuta 1994,
tiettyihin Slovakian tasavallasta peräisin oleviin ja asetuksen (EY) N:o 3448/93 liitteessä tarkoitettujen maataloustuotteiden jalostuksessa tuotettuihin tavaroihin sovellettavien muuttuvien maksuosien alennuksesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetussa neuvoston asetuksessa (EY) N:o 3448/93(1) säädetään sen liitteessä I olevassa B taulukossa tarkoitettuihin tavaroihin sovellettavien muuttuvien maksuosien laskutavasta,
Euroopan yhteisön ja Slovakian tasavallan välisen, toisaalta Euroopan talousyhteisön ja Euroopan hiili-ja teräsyhteisön ja toisaalta Tsekin ja Slovakian liittotasavallan väliseen väliaikaiseen kauppaa ja kaupan liitännäistoimenpiteitä koskevaan sopimukseen tehdyn lisäpöytäkirjan(2) 1 artiklan mukaisesti tätä sopimusta ja muutoksia, jotka siinä mainitaan, sovelletaan Slovakian tasavaltaan,
väliaikaisen sopimuksen pöytäkirjassa N:o 3 olevan 2 artiklan 2 kohdan mukaisesti on otettava huomioon tämän sopimuksen 14 artiklan soveltamiseksi säädetyt toimenpiteet; nämä päätöksellä 93/421/ETY(3) 1 päivästä heinäkuuta 1993 voimaan saatetut toimenpiteet, sellaisina kuin ne ovat muutettuina väliaikaisen sopimuksen lisäpöytäkirjassa(4), sisältävät erityisesti rasvattoman maitojauheen ja voin sekä ohran tuontimaksua koskevan alennuksen, joka on 20 prosenttia ensimmäisenä vuonna, 40 prosenttia 1 päivästä tammikuuta 1993 alkaen ja 60 prosenttia 1 päivästä heinäkuuta 1993 alkaen, ja jota sovelletaan näiden tuotteiden tavanomaisten, keskimäärin kymmenellä prosentilla lisääntyvien tuontien perusteella vahvistettujen määrien rajoissa,
tiettyihin entisen Tsekin ja Slovakian liittotasavallan alkuperätuotteisiin sovellettavien muuttuvien maksuosien alennuksesta annetussa asetuksessa (ETY) N:o 2109/92(5) viitataan, pöytäkirjassa N:o 3 tarkoitettujen tavaroiden koostumukseen sisältyviin maataloustuotteisiin sovellettavaa menetelmää vastaavan menetelmän perusteella ja muuttuvien maksuosien alennukseen johtavan kiintiön perustamisen yhteydessä, niiden tavaroiden kymmenellä prosentilla vuonna 1992 korotettuun arvoon, joista väliaikaisen sopimuksen mukaisesti on kannettava maatalousmaksuosa ja jotka on vuoden 1990 aikana tuotu Tsekin ja Slovakian tasavallasta; toisaalta Euroopan yhteisöjen komission ja toisaalta Tsekin tasavallan ja Slovakian tasavallan välillä käydyn kirjeenvaihdon nojalla nämä maat ovat ilmoittaneet sopineensa keskenään tämän kiintiön jakamisesta vastaavasti suhteessa 2:1, ja
lisäpöytäkirjan 8 artiklan nojalla liitteessä XIIIb mainittujen kiintiöiden jakoa sovelletaan rasvattomaan maitojauheeseen ja voihin sekä ohraan 1 päivästä tammikuuta 1994; yllä mainittujen pöytäkirjan N:o 3 liitteessä lueteltujen tavaroiden koostumukseen sisältyvien maataloustuotteiden osalta säädetyt toimenpiteet huomioon ottaen olisi säädettävä mainittujen tavaroiden samasta päivästä alkaen ja pöytäkirjan N:o 3 liitteessä olevassa 1 taulukossa tarkoitettujen peräkkäisten jaksojen aikana sovellettavista muuttuvien maksuosien alennuksesta sekä kyseisestä kiintiöstä,
ON ANTANUT TÄMÄN ASETUKSEN:
1 artikla
1 Tämän asetuksen liitteessä luetelluista ja Slovakian tasavallasta peräisin olevista tavaroista on kannettava 2 artiklan mukaisesti määritettävä alennettu muuttuva maksuosa sellaisen arvokiintiön rajoissa, joka on 1 570 400 ecua vuoden 1994, 1 691 200 ecua vuoden 1995 ja 1 812 000 ecua vuoden 1996 ja sitä seuraavien vuosien osalta vahvistettuna.
2 Tämän asetuksen soveltamiseksi 'alkuperätavaroilla` tarkoitetaan tavaroita, jotka vastaavat väliaikaisen sopimuksen pöytäkirjassa N:o 4 vahvistettuja edellytyksiä.
2 artikla
Alennetut muuttuvat maksuosat on laskettava vähentämällä asetuksen (EY) N:o 3448/93 3 artiklan 2 kohdan mukaisesti 30 prosenttia kunkin perustuotteen osalta lasketusta kynnyshintojen keskiarvon ja cif-hintojen tai vapaasti rajalla -hintojen keskiarvon erotuksesta, lukuun ottamatta yhdistetyn nimikkeistön 4 ryhmään (maitotuotteet) kuuluville perustuotteille sekä ohralle laskettua erotusta, joiden osalta alennus on 60 prosenttia.
Näin saatuja määriä sovelletaan kyseisten tavaroiden valmistuksessa käytettyinä pidettyihin perustuotteisiin asetuksen (EY) N:o 3448/93 13 artiklan 2 kohdan soveltamiseksi.
3 artikla
Asetuksen (EY) N:o 3448/93 liitteessä tarkoitettuihin mutta tämän asetuksen liitteestä puuttuviin tavaroihin sekä tämän asetuksen 1 artiklassa tarkoitetun kiintiön ylittämisen yhteydessä hyväksyttyihin tavaroihin sovellettavat muuttuvat maksuosat ovat asetuksen (EY) N:o 3448/93 3 artiklan soveltamiseksi sellaisenaan lasketut maksuosat.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä helmikuuta 1994.

Labels: 2
17
18